
 26.5.2020
 BG
 Официален вестник на Европейския съюз
 L 163/1
 РЕГЛАМЕНТ ЗА ИЗПЪЛНЕНИЕ (ЕС) 2020/683 НА КОМИСИЯТА
 от 15 април 2020 година
 относно изпълнението на Регламент (ЕС) 2018/858 на Европейския парламент и на Съвета по отношение на административните изисквания за одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) No 715/2007 и (ЕО) No 595/2009 и за отмяна на Директива 2007/46/ЕО (1), и по-специално член 24, параграф 4, член 28, параграф 3, член 30, параграф 3, член 36, параграф 4, член 38, параграф 3, член 41, параграф 4, член 42, параграф 5, член 44, параграф 5 и член 45, параграф 7 от него,
 като има предвид, че:
 (1)
 От съображения за яснота, предвидимост и опростяване на документите, използвани за одобряване на типа на моторните превозни средства и техните ремаркета, както и на системи, компоненти и отделни технически възли, предназначени за такива превозни средства, тези документи следва да бъдат стандартизирани, за да се намали тежестта върху производителите на превозни средства въз основа на съществуващите практики.
 (2)
 За да се увеличи прозрачността и да се гарантира, че необходимата информация за одобряване на типа се представя последователно, следва да бъдат определени образците на сертификатите за одобряване на типа.
 (3)
 С цел да се осигури хармонизирано представяне на документа, издаван от производителите за удостоверяване, че произведеното превозно средство съответства на одобрения тип, следва да бъдат създадени образци на сертификатите за съответствие. От съображения за яснота датата на производство на превозното средство следва да се добавя в сертификата за съответствие.
 (4)
 За да се идентифицират ясно нормативните актове, които се прилагат за превозните средства, системите, компонентите или отделните технически възли, следва да бъде установена хармонизирана система за номериране на сертификатите за одобряване на типа.
 (5)
 Представянето на най-важната информация в протоколите от изпитвания следва да бъде хармонизирано. Поради това е необходимо да бъде установен минимален набор от изисквания относно формàта на протоколите от изпитвания.
 (6)
 С цел по-успешно идентифициране на резултатите от изпитванията, извършени върху превозното средство, чийто тип е одобрен, следва да бъде установен хармонизиран протокол за резултатите от изпитванията, съдържащ минимален набор от информация.
 (7)
 За да се позволи на производителите да получават одобряване на типа или да пускат на пазара нови превозни средства съгласно член 91, параграф 3 от Регламент (ЕС) 2018/858, настоящият регламент следва да се прилага считано от 5 юли 2020 г.
 (8)
 Правомощията, заложени в член 24, параграф 4, член 28, параграф 3, член 30, параграф 3, член 36, параграф 4, член 38, параграф 3, член 41, параграф 4, член 42, параграф 5, член 44, параграф 5 и член 45, параграф 7